జిఎస్‌టి అమలులోపే స్టాక్స్‌ క్లియర్‌!
డిస్కౌంట్లు, ఆఫర్లతో ఇ-కామర్స్‌ సంస్థలు
ముంబయి, జూన్‌ 8: వస్తుసేవల పన్ను చట్టం జూలై ఒకటినుంచి అమలులోకి వస్త్నుందున ఇ-కామర్స్‌ సంస్థలు భారత్‌లో తమ వద్ద పేరుకుని ఉన్న స్టాక్స్‌ను క్లియర్‌చేసేందుకు తాపత్రయపడుతున్నాయి. అమెజాన్‌, ఫ్లిప్‌కార్ట్‌ వంటిభారీసంస్థలతోపాటు మరికొన్ని ఆన్‌లైన్‌ సంస్థ లు కూడా ఇదే బాటలో ఉన్నాయి. ఇందుకోసం డిస్కౌంట్లు, ఆఫర్లు భారీగా ప్రకటించాయి. కొత్త పన్నుల విధానం వల్ల తమకు నష్టాలు వచ్చే అవ కాశం ఉందన్న భావనతో ముందుగానే స్టాక్స్‌ను క్లియర్‌ చేసుకుంటున్నాయి. ఇ-కామర్స్‌సంస్థలు అమెజాన్‌, ఫ్లిప్‌కార్ట్‌ వంటివి ప్రస్తుత నిల్వలను తగ్గించే కృషిలో ఉన్నాయి. ఉత్పత్తిదారులు, డీలర్ల నుంచి విక్రేతలు ఆర్డర్లు ఇస్తున్నారు. నిర్దిష్టవ్యవధి లోను స్టాక్‌ విక్రయాలు పూర్తిచేస్తామన్న హామీతోనే వారు సరుకు సరఫరాచేస్తున్నారు. ఆన్‌లైన్‌లో అయినా ఆఫ్‌లైన్‌లో అయినా విక్రయాలు జరిగేందు కు తోడ్పాటునిస్తానన్నారు.
సురక్ష ఇసెల్లర్‌ ప్రెసి డెంట్‌ సంజ§్‌ు ఠాకూర్‌ మాట్లాడుతూ జిఎస్‌టి అమలుకు ముందే అన్ని సంస్థలు మేలుకుంటున్నా యన్నారు. కొత్త జిఎస్‌టి నిబంధనల ప్రకారంచూస్తే విక్రేతలు 60శాతం వరకూ ఇన్‌పుట్ట్‌ఆ్యక్స్‌క్రెడిట్‌ను పొందే అవకాశంఉంది. 18శాతం, 28శాతం పన్ను శ్లాబ్‌లో ఉన్న ఉత్పత్తులకు టాక్స్‌క్రెడిట్‌ పొందుతా యి. 25వేలకుపైబడిన ఉత్పత్తులపై ఎక్సైజ్‌డ్యూటీ స్థానంలో నూరుశాతం పన్నుక్లెయిమ్‌ పొందే అవ కాశం ఉంటుంది.
కొత్తజిఎస్‌టి నిబంధన లు ఆకళింపు చేసుకునేలోపుగానే కొంత స్టాక్స్‌ వదిలించుకోవాలని చూస్తున్నారు. పాతస్టాక్స్‌ పై ఇన్‌పుట్‌ ట్యాక్స్‌క్రెడిట్‌ వస్తుందా లేదా అన్న ఆందోళనలోఉన్నారు. కనీసం కొత్తనిబంధనలు ఆక ళింపు చేసుకునేందుకు మూడునెలల వ్యవధి పడు తుందని, అమలు తర్వాత ఎదురయ్యే ఇబ్బందులు తొలగించుకోవాల్సి ఉంటుందని ఇ-కామర్స్‌ సంస్థ లు అభిప్రాయపడుతున్నాయి. అఖిలభారత ఆన్‌ లైన్‌ వెండార్స్‌ అసోసియేషన్‌ దేశంలో విక్రేతలు సమస్యలు ఎదుర్కొనకతప్పదని అన్నింటిని అధిగ మించేందుకు ముందుగా పేరుకున్న పాతస్టాక్స్‌ వది లించుకోవాలని పేర్కొంటున్నది. జూలై ఒకటవ తేదీ తర్వాత కూడా అమ్మిన పాతస్టాక్‌పై ఇన్‌పుట్‌క్రెడిట్‌ క్లెయించేసుకోగలిగితే తమకు లాభం ఉంటుందని అన్నారు. ఒకసారి జిఎస్‌టి అమలుకు వచ్చినతర్వా త కానీ విక్రేతలు, ఉత్పత్తిదారులు, పంపిణీదారుల కున్న వాస్తవసమస్యలు వెలుగులోకిరావని ఆలిండియా సంఘం ప్రతినిధి కుష్‌ అగర్‌వాల్‌ చెపుతున్నారు.